HRVATSKI CRVENI KRIŽ -

DRUŠTVO CRVENOG KRIŽA PRIMORSKO-GORANSKE ŽUPANIJE

Klasa: 406-03/24-08/7

Ur. br. 2170-1-21-24-1

Rijeka, 19.8.2024.

**JAVNI POZIV NA DOSTAVU PONUDE**

Predmet: **Postupak jednostavne nabave – Betonski radovi**

Temeljem Zakona o javnoj nabavi (NN 120/16 i 114/22), Pravilnika o provedbi postupaka jednostavne nabave Društva Crvenog križa Primorsko-goranske županije i Plana nabave Društva Crvenog križa Primorsko-goranske županije za 2024. godinu, naručitelj provodi postupak jednostavne nabave za **Betonske radove.**

1. **OPĆI PODACI**
	1. **Podaci o naručitelju:**

Naziv javnog naručitelja:

HRVATSKI CRVENI KRIŽ – DRUŠTVO CRVENOG KRIŽA PRIMORSKO-GORANSKE ŽUPANIJE

Adresa: Mire Radune Ban 14, 51000 Rijeka

OIB: 70329448525

WEB: [www.dck-pgz.hr](http://www.dck-pgz.hr)

E-mail: info@dck-pgz.hr

tel: + 385 51 677 057

* 1. **Osoba zadužena za komunikaciju s ponuditeljima:**

Karmen Brckan

E-mail: info@dck-pgz.hr

tel: + 385 51 677 057

1. **PODACI O PREDMETU NABAVE**
	1. **Evidencijski broj nabave:** JN-8/24
	2. **Vrsta postupka nabave:** Jednostavna nabava
	3. **Procijenjena vrijednost nabave (bez PDV**-**a):** 9.900,00 EUR
	4. **Opis i količina predmeta nabave:**

Betonski radovi – uređenje prostora ispred skladišta opreme za krizne situacije Društva Crvenog križa Primorsko-goranske županije.

 Radovi su specificirani u Troškovniku – prilog 2.

 **2.5. Mjesto izvršenja radova:** Skladište opreme za krizne situacije Društva Crvenog križa

Primorsko-goranske županije, Vatrogasni trenažni centar, Pasjak 70, Šapjane.

Svi ponuditelji moraju obići mjesto izvođenja radova, na svoj trošak, i detaljno pregledati

mjesto izvođenja radova i okolicu, upoznati se s postojećim prilaznim prometnicama i svim

bitnim elementima koji imaju utjecaj na izvođenje radova i podnošenje ponude.

 Termin za obilazak lokacije: 22.8.2024. od 10:00 do 12:00.

 Ponuditelji su obvezi najaviti svoj dolazak na lokaciju dan prije elektroničkom poštom na

 info@dck-pgz.hr

 **2.6. Tehničke specifikacije predmeta nabave:**

Radovi koji su predmet nabave potrebno je izvesti u skladu s Troškovnikom te važećim zakonskim propisima i pravilima struke.

Izvoditelj se obvezuje omogućiti stalan nadzor nad ugovorenim radovima predstavniku kojeg imenuje Naručitelj.

Nakon završetka radova, izvoditelj je obvezan prije ispostave okončane situacije na svoj trošak očistiti i ukloniti s gradilišta svu mehanizaciju, višak materijala, otpad i smeće nakon radova. Izvoditelj je dužan gradilište ostaviti čistim i u dobrom stanju.

Jamstveni rok za izvedene radove je minimalno 24 mjeseca od završetka radova

 **2.7. Vrsta ugovora o nabavi:** Ugovor o izvođenju radova

 **2.8.** **Rok početka i završetka radova:**

Rok početka radova je 8 dana od potpisa Ugovora o izvođenju radova.

Rok završetka radova je 30 dana od početka radova.

1. **PODACI O PONUDI**
	1. **Način izrade ponude:**

Ponuda se izrađuje i dostavlja u elektroničkom obliku.

* 1. **Sadržaj ponude:**

Ponuda mora sadržavati:

* Popunjeni Ponudbeni list – Prilog 1
* Popunjeni Troškovnik – Prilog 2
	1. **Jezik i pismo izrade ponude:**

Ponuda se izrađuje na hrvatskom jeziku i latiničnim pismom.

* 1. **Način određivanja cijene ponude**

Cijena ponude mora biti izražena u eurima. Cijena ponude piše se brojkama.

Ponuditelj treba za svaku stavku troškovnika ispuniti cijenu stavke po jedinici mjere i ukupnu cijenu stavke.

Cijene (jedinične cijene) svake stavke troškovnika smiju biti iskazane s najviše 2 (dvije) decimale. Cijene (jedinične cijene) navedene u troškovniku su nepromijenjive.

U cijenu ponude bez PDV-a potrebno je uračunati sve troškove i popuste.

Ako ponuditelj nije u sustavu PDV-a ili je predmet nabave oslobođen PDV-a, na mjesto predviđeno za upis cijene ponude s PDV-om upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno ili se stavlja crtica (-).

Zbroj svih ukupnih cijena stavki čini cijenu ponude.

Ponuditelji su obvezni popuniti sve stavke troškovnika.

Ako ponuditelj ne postupi u skladu sa zahtjevima iz ove točke Poziva na dostavu ponude ili promijeni tekst ili količine navedene u obrascu troškovnika smatrat će se da je takav troškovnik nepotpun i nevažeći te će ponuda biti odbijena.

* 1. **Rok valjanosti ponude:**

Rok valjanosti ponude mora biti najmanje 30 dana od roka za predaju ponude.

* 1. **Dostava ponuda:**

**Elektronička adresa** na koju se dostavljaju ponude**:** info@dck-pgz.hr

**Rok** za dostavu ponuda: 25.8.2024. godine do 23:59 sati.

Ponude pristigle nakon isteka roka za dostavu ponuda neće se razmatrati. Obavijest o zakašnjelo pristiglim ponudama uputit će se elektroničkom poštom gospodarskim subjektima koji su ih dostavili.

Ne provodi se javno otvaranje ponuda.

1. **ODABIR PONUDE I OBAVIJEST O ODABIRU ILI PONIŠTENJU POSTUPKA JEDNOSTAVNE NABAVE**
	1. **Kriterij za odabir ponude:**

Najniža cijena ili ekonomski najpovoljnija ponuda

* 1. **Obavijest o odabiru ponude ili poništenju postupka jednostavne nabave:**

Rok za odabir ponude ili donošenje odluke o poništenju postupka jednostavne nabave je 15 dana od isteka roka za dostavu ponuda.

Rok za dostavu obavijesti o odabiru ponude ili poništenju postupka jednostavne nabave je 15 dana od isteka roka za odabir ponude ili donošenje odluke o poništenju postupka jednostavne nabave.

1. **ROK, NAČIN I UVJETI PLAĆANJA**

Plaćanja će se obaviti isplatom na žiro račun ponuditelja u roku od 15 dana od dana isporuke predmeta nabave i zaprimanja e-računa.

Predujam je isključen kao i traženje sredstava osiguranja.

1. **NAPOMENE**

Ne postoje gospodarski subjekti s kojima je Naručitelj u sukobu interesa u smislu članka 76. Zakona o javnoj nabavi.

Ovaj postupak nabave provodi se kao jednostavna nabava, s obzirom na to da je procijenjena vrijednost nabave manja od zakonskog praga za provođenje postupka javne nabave.

Za odabir ponude je dovoljna jedna (1) pristigla ponuda, koja udovoljava svim traženim zahtjevima i uvjetima Naručitelja.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

1. **PRILOZI**

Ponudbeni list

Troškovnik

S poštovanjem,

Ravnateljica:

 Branka Maračić, prof.